《朝阳岩》
宋代·许尹

漫作游仙去，灵槎进晚凉。
悬岩迷日月，倒影浸潇湘。
风满征帆过，云归度鸟忙。
相忘物外趣，时许棹相将。

作者简介：饶州乐平人，字觉民。徽宗政和间进士。历知兴化军、永、处、柳、邛州，均有惠政。高宗绍兴中摄蜀帅，甚得众心。迁司农卿，总领川赋，以便宜积财谷。孝宗立，上疏请延儒臣讲求治道。寻以敷文阁待制致仕。有文集。